ઍક્ચ્યુઅલી છેતરપિંડીની વાર્તા ચોરના દૃષ્ટિકોણથી વિચારવી અને લખવી પડે, જેથી આખી સ્ટોરીમાં ક્યાંય છીંડાં ન રહી જાય. અહીં તો આખી પાંચ દિવસની ટેસ્ટ-મૅચ નીકળી જાય એટલાં મોટાં છીંડાં છે. જેમ કે એક તરફ એવું બતાવ્યું છે કે કે કે મેનન ક્રિકેટની મેમરેબલ ચીજો (સ્ટાર ખેલાડીઓનાં બૅટ, બૉલ, હેલ્મેટ વગેરે) હરાજીમાંથી ઊંચા દામે ખરીદવાનો શોખીન છે. એમાં તેનું નૉલેજ એટલું પાવરફુલ છે કે કોઈ તેને ઉલ્લુ ન બનાવી શકે. તો પછી ભારતીય ક્રિકેટ ર્બોડના નકલી અધિકારી બનીને કોઈ તેને કઈ રીતે ઉલ્લુ બનાવી શકે? વળી આખેઆખી ક્રિકેટ-ટીમની હરાજી જ નકલી હોય અને માફિયા પ્રકારના ડૉનને એની ગંધ સુધ્ધાં ન આવે એ ગળે ઊતરતું નથી. ઈવન ઇમરાન આણિ મંડળી તો ગૂગલને પણ ઉલ્લુ બનાવી દે છે. ઇમરાન હાશ્મી મુંબઈ અને સાઉથ આફ્રિકા વચ્ચે એ રીતે કુદાકુદ કરે છે જાણે બુલેટ ટ્રેનનો પાસ કઢાવ્યો હોય.